ADVANC โชว์งบฯปี 61 มีกำไร 2.97 หมื่นลบ.พร้อมเตรียมปันผลหุ้นละ 3.30 บ. XD 20 ก.พ.
ADVANC โชว์งบฯปี 61 มีกำไร 2.97 หมื่นลบ. ลดลง 1.31% จากปีก่อนมีกำไร 3.01 หมื่นลบ. พร้อมเตรียมปันผลหุ้นละ 3.30 บ. XD 20 ก.พ.
7 ก.พ. 2562

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC  รายงานผลการดำเนินงานประจำปี 2561 มีกำไรสุทธิดังนี้

โดยกำไรในปี 2561 มี EBITDA เท่ากับ 73,792 ล้านบาท เพิ่มขึ้นร้อยละ 4.7เทียบกับปีก่อน จากรายได้จากการให้บริการที่เติบโต และการบริหารต้นทุนอย่างต่อเนื่อง โดยอัตรากำไร EBITDA อยู่ที่ร้อยละ 43.4 อย่างไรก็ตาม หากไม่รวมค่าเช่าเครื่องและอุปกรณ์อัตรากำไร EBITDA จะเท่ากับร้อยละ 45.2
ตามกรอบคาดการณ์ที่ร้อยละ 45-47 และเพิ่มขึ้นจากร้อยละ 44.7 ในปี 2560 โดยสรุปบริษัทมีกำไรสุทธิเท่ากับ 29,682 ล้านบาท ลดลงเล็กน้อยที่ร้อยละ 1.3 เทียบกับปีก่อน จากค่าเสื่อมราคาโครงข่ายและค่าตัดจำหน่ายใบอนุญาตที่เพิ่มเข้ามา
อย่างไรก็ตามบริษัทประกาศปันผลงวดดำเนินงานงวดดำเนินงานวันที่ 1ก.ค.61 ถึงวันที่ 31 ธ.ค. 61 เป็นเงินสด 3.30 บาท กำหนดขึ้นเครื่องหมาย XD วันที่ 20 ก.พ.2562 และกำหนดจ่ายเงินปันผล 18 เม.ย.2562